AQSh rossiyaliklarga noimmigratsion vizalarni berishni to‘xtatadi

AQSh butun Rossiya bo‘ylab noimmigratsion vizalarni taqdim etishni to‘xtatadi. Bu haqda Amerika elchixonasining saytiga asoslanib, “Gazeta.ru” xabar berdi.

“AQSh Rossiyaning mamlakatda Amerika diplomatik missiyasi xodimlari sonini qisqartirish bo‘yicha chora-tadbirlari sabab, 2017-yilning 23-avgustidan boshlab butun Rossiya hududida noimmigratsion vizalarni taqdim etish jarayonini to‘xtatadi”, — deyiladi xabarda.
Shuningdek, ma’lum qilinishicha, 2017-yilning 1-sentabridan boshlab viza berish jarayoni Moskvada qayta tiklanadi. Boshqa hududlarda esa qancha muddatga to‘xtatilgani noma’lum.
Ta’kidlanishicha, avvalroq bo‘lib o‘tishi rejalashtirilgan suhbatlar bekor qilinadi.